Odločba Komisije

z dne 25. junija 1999

o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi z betonom, malto in injekcijsko maso

(notificirana pod dokumentarno številko K(1999) 1480)

(Besedilo velja za EGP)

(1999/469/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropskih skupnosti,

ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1], kakor je bila spremenjena z Direktivo Sveta 93/68/EGS [2], in zlasti člena 13(4) direktive,

(1) ker mora Komisija med dvema postopkoma potrjevanja skladnosti proizvoda po členu 13(3) Direktive Sveta 89/106/EGS izbrati "najmanj zahteven postopek, ki je skladen z varnostnimi zahtevami"; ker to pomeni, da je treba odločiti, ali je za nek proizvod ali družino proizvodov obstoj sistema kontrole proizvodnje, za katerega je odgovoren proizvajalec, potreben in zadosten pogoj za potrditev skladnosti ali pa je zaradi izpolnjevanja meril iz člena 13(4) treba vključiti priglašen certifikacijski organ;

(2) ker člen 13(4) zahteva, da je tako določen postopek naveden v mandatih in v tehničnih specifikacijah; ker je zato zaželena opredelitev koncepta proizvodov ali družine proizvodov, kakršen je uporabljen v mandatih in tehničnih specifikacijah;

(3) ker sta postopka iz člena 13(3) podrobno opisana v Prilogi III k Direktivi 89/106/EGS; ker je treba zato za vsak proizvod ali družino proizvodov jasno opredeliti metode za izvajanje teh dveh postopkov s sklicevanjem na Prilogo III, saj ta daje nekaterim sistemom prednost;

(4) ker je postopek iz točke (a) člena 13(3) v skladu s sistemi, določenimi v prvi možnosti, brez stalnega nadzora, in v drugi in tretji možnosti točke (ii) oddelka 2 Priloge III, in ker je postopek iz točke (b) člena 13 (3) v skladu s sistemi, določenimi v točki (i) oddelka 2 Priloge III in v prvi možnosti, s stalnim nadzorom, točke (ii) oddelka 2 Priloge III;

(5) ker so ukrepi, predvideni s to odločbo v skladu z mnenjem Stalnega odbora za gradbeništvo,

SPREJELA NASLEDNJO ODLOČBO:

Člen 1

Skladnost proizvodov in družin proizvodov, navedenih v Prilogi I, se potrjuje po postopku, po katerem je za sistem kontrole proizvodnje, s katerim se zagotavlja skladnost proizvoda z ustreznimi tehničnimi specifikacijami, odgovoren izključno proizvajalec.

Člen 2

Skladnost proizvodov, navedenih v Prilogi II, se potrjuje po postopku, v katerem je, poleg sistema kontrole proizvodnje, ki jo izvaja proizvajalec, v ocenjevanje in nadzor kontrole proizvodnje ali proizvoda samega vključen tudi priglašeni certifikacijski organ.

Člen 3

Postopek potrjevanja skladnosti, določen v Prilogi III, se navede v mandatih za usklajene standarde.

Člen 4

Ta odločba je naslovljena na države članice.

V Bruslju, 25. junija 1999

Za Komisijo

Martin Bangemann

Član Komisije

[1] UL L 40, 11.2.1989, str. 12.

[2] UL L 220, 30.8.1993, str. 1.

--------------------------------------------------

PRILOGA I

Vlakna

Za uporabo, ki ni določena v Prilogi II.

Proizvodi za zaščito in obnovo betona

Za uporabo pri nizkih zahtevah glede obnašanja v zgradbah in gradbenih inženirskih objektih, pri katerih razred glede obnašanja pri požaru, če je potreben, ni A [1], B [2] in C [3].

[1] Materiali, pri katerih se obnašanje pri požaru lahko spremeni med proizvodnjo (na splošno so to materiali, podvrženi kemičnim spremembam, na primer zaviralci gorenja, ali kadar lahko sprememba v sestavi povzroči spremembe v obnašanju pri požaru).

[2] Materiali, pri katerih se obnašanje pri požaru lahko spremeni med proizvodnjo (na splošno so to materiali, podvrženi kemičnim spremembam, na primer zaviralci gorenja, ali kadar lahko sprememba v sestavi povzroči spremembe v obnašanju pri požaru).

[3] Materiali, pri katerih se obnašanje pri požaru lahko spremeni med proizvodnjo (na splošno so to materiali, podvrženi kemičnim spremembam, na primer zaviralci gorenja, ali kadar lahko sprememba v sestavi povzroči spremembe v obnašanju pri požaru).

--------------------------------------------------

PRILOGA II

Vlakna

Za strukturno uporabo v betonu, malti in injekcijski masi.

Proizvodi za zaščito in obnovo betona

Za uporabo v zgradbah in gradbenih inženirskih objektih, ki niso določeni v Prilogi I.

Dodatki:

Dodatki (Tip 1)

Dodatki (Tip 2)

Za uporabo v betonu, malti in injekcijski masi.

--------------------------------------------------

PRILOGA III

Opomba:

Za proizvode, ki imajo več kakor en namen uporabe, opredeljen v naslednjih družinah, se naloge priglašenega organa, ki izhajajo iz ustreznih sistemov potrjevanja skladnosti, seštevajo.

DRUŽINA PROIZVODOV

PROIZVODI, POVEZANI Z BETONOM, MALTO IN INJEKCIJSKO MASO (1/2)

Sistemi potrjevanja skladnosti

Za spodaj naveden(-e) proizvod(-e) in predvideno(-e) uporabo(-e)morata CEN/Cenelec opredeliti naslednji(-e) sistem(-e) potrjevanja skladnosti v ustreznem(-ih) usklajenem(-ih) standardu(-ih):

Sistem 1 + : glej Direktivo 89/106/EGS, Priloga III (2)(i), z inšpekcijskim preskusom vzorcev

Sistem 1 : glej Direktivo 89/106/EGS, Priloga III (2)(i), brez inšpekcijskega preskusa vzorcev

Sistem 2 + : glej Direktivo 89/106/EGS, Priloga III (2)(ii), prva možnost, vključno s certifikacijo kontrole proizvodnje, ki jo opravi priglašeni certifikacijski organ na podlagi začetnega pregleda proizvodnega obrata in kontrole proizvodnje ter stalnega nadzora, ocene in presoje kontrole proizvodnje

Sistem 3 : glej Direktivo 89/106/EGS, Priloga III (2)(ii), druga možnost

Sistem 4 + : glej Direktivo 89/106/EGS, Priloga III (2)(ii), tretja možnost

Proizvod | Predvidena uporaba | Raven(-i) ali razred(-i) | Sistem potrjevanja skladnosti |

Dodatki | Za beton, malto in injekcijsko maso | — | 2 + |

Dodatki (Tip 1) | Za beton, malto in injekcijsko maso | — | 2 + |

Dodatki (Tip 2) | Za beton, malto in injekcijsko maso | — | 1 + |

Vlakna | Za strukturno uporabo v betonu, malti in injekcijski masi | — | 1 |

Za drugo uporabo v betonu, malti in injekcijski masi | — | 3 |

Proizvodi za zaščito in obnovo betona | Za uporabo pri nizkih zahtevah glede obnašanja v zgradbah in gradbenih inženirskih objektih | — | 4 |

Za drugo uporabo v zgradbah in gradbenih inženirskih objektih | — | 2 + |

Specifikacija za sistem mora omogočati izvajanje sistema tudi takrat, kadar obnašanja glede na neko lastnost ni treba opredeliti, ker v vsaj eni državi članici ni pravne zahteve za takšno lastnost (glej člen 2(1) Direktive o gradbenih proizvodih in, kjer je ustrezno, točko 1.2.3 razlagalnih dokumentov). V takih primerih se proizvajalcu ne sme naložiti preverjanje te lastnosti, če proizvajalec obnašanja proizvoda ne želi opredeliti.

DRUŽINA PROIZVODOV

PROIZVODI, POVEZANI Z BETONOM, MALTO IN INJEKCIJSKO MASO (2/2)

Sistemi potrjevanja skladnosti

Za spodaj naveden(-e) proizvod(-e) in predvideno(-e) uporabo(-e)morata CEN/Cenelec opredeliti naslednji(-e) sistem(-e) potrjevanja skladnosti v ustreznem(-ih) usklajenem(-ih) standardu(-ih):

Sistem 1 : glej Direktivo 89/106/EGS, Priloga III (2)(i), brez inšpekcijskega preskusa vzorcev

Sistem 3 : glej Direktivo 89/106/EGS, Priloga III (2)(ii), druga možnost

Sistem 4 : glej Direktivo 89/106/EGS, Priloga III (2)(ii), tretja možnost

Proizvod | Predvidena uporaba | Raven(-i) ali razred(-i) | Sistem potrjevanja skladnosti |

Proizvodi za zaščito in obnovo betona | Za uporabo, za katero veljajo predpisi o obnašanju pri požaru | A, B, C | 1 |

A, B, C | 3 |

A, D, E, F | 4 |

--------------------------------------------------